29 ล.ทำศูนย์ตรวจรถจราจร วิเคราะห์หาสาเหตุรถชน-บก.จร.ตั้งเป้าพร้อมเปิดใช้ ก.ย.นี้
บก.จร.ทุ่มงบ 29 ล้านผุดศูนย์ตรวจรถยนต์หลังชน เตรียมเปิดบริการประชาชน ก.ย.นี้ พล.ต.ต.อภิสิทธิ์ เมืองเกษม ผู้บังคับการตำรวจจราจร (ผบก.จร.) เปิดเผยถึงความคืบหน้าในการก่อสร้างศูนย์ตรวจสอบสภาพรถยนต์ บก.จร. ว่า ขณะนี้ศูนย์ตรวจสภาพรถยนต์ได้เริ่มดำเนินการก่อสร้างแล้ว ภายหลังจากที่มีการปรับลดค่าราคากลางลงไปตามนโยบายของรัฐบาลโดยมีงบประมาณก่อสร้างประมาณ 29 ล้าน รวมทั้งค่าก่อสร้างและค่าเครื่องมือในการตรวจสภาพรถยนต์ ทั้งนี้คาดว่าจะดำเนินการก่อสร้างและพร้อมเปิดให้บริการประชาชนได้ในเดือน ก.ย.2558 นี้ สำหรับศูนย์ตรวจสภาพรถยนต์ของ บก.จร.นั้นจะทำหน้าที่ในการตรวจสอบและวิเคราะห์รถที่เกิดอุบัติเหตุเฉี่ยวชน หรือรถที่อยู่ระหว่างการดำเนินคดี ซึ่งการวิเคราะห์จะตรวจสอบว่าขณะที่เกิดอุบัติเหตุนั้น รถอยู่ในสภาพพร้อมใช้งานและสมบูรณ์แบบหรือไม่ ทั้งนี้ เจ้าหน้าที่ของ บก.จร.จะมีความเชี่ยวชาญในการตรวจสภาพและได้รับการอนุญาตจากศาลในการทำงานซึ่งหากผ่านการตรวจสอบจากศูนย์ก็จะมีความน่าเชื่อถือและเป็นที่ยอมรับ,พล.ต.ต.อภิสิทธิ์กล่าวต่อว่า อย่างไรก็ตามหากศูนย์ตรวจสภาพรถยนต์ของ บก.จร.เปิดให้บริการแล้ว รถที่เกิดอุบัติเหตุในพื้นที่ของตำรวจ นครบาล จะต้องนำรถเข้าตรวจสภาพที่ศูนย์ตรวจ สอบสภาพรถยนต์ของสำนักงานตำรวจแห่งชาติที่ศาลรับรองว่ารถยนต์ส่วนไหนมีปัญหาซึ่งเป็นสาเหตุให้เกิดอุบัติเหตุทางจราจร เพื่อทำเป็นรายงานสำหรับนำไปพิจารณาคดี ซึ่งจะมีความสอดคล้องกับการตั้งแผนกคดีจราจรในอนาคตด้วย โดยพนักงานสอบสวนจะเป็นผู้ดำเนินการ ซึ่งวิธีการนี้หากมีการต่อสู้ในชั้นศาลก็จะเป็นวิธีการที่ศาลยอมรับมากกว่าการนำเอารถไปตรวจตามสถานบริการเอกชน.
ขณะนี้ศูนย์ตรวจสภาพรถยนต์ได้เริ่มดำเนินการก่อสร้างแล้ว ภายหลังจากที่มีการปรับลดค่าราคากลางลงไปตามนโยบายของรัฐบาลโดยมีงบประมาณก่อสร้างประมาณ 29ล้าน รวมทั้งค่าก่อสร้างและค่าเครื่องมือในการตรวจสภาพรถยนต์ ทั้งนี้คาดว่าจะดำเนินการ
ข่าวกทม.,อภิสิทธิ์ เมืองเกษม,ศูนย์ตรวจสอบสภาพรถยนต์,ตรวจสภาพรถยนต์,วิเคราะห์รถที่เกิดอุบัติ,ความน่าเชื่อถือ,รถที่อยู่ระหว่างการดำเนินคดี